stanford-oval/wikipedia huggingface dataset:
DC Extended Universe
Perutut tuotannot > Batgirl

Maaliskuussa 2017 julkistettiin Batgirl-elokuva, jonka ohjaisi ja käsikirjoittaisi Joss Whedon. Whedon vetäytyi ohjaajan paikalta helmikuussa 2018. Huhtikuussa Birds of Preyn käsikirjoittaja Christina Hodson palkattiin Batgirlin uudeksi käsikirjoittajaksi. Marraskuussa 2019 studio etsi elokuvalle naispuolista ohjaajaa Whedonin tilalle. Joulukuussa 2020 Walter Hamada paljasti elokuva suunniteltaisiin julkaistavaksi suoraan HBO Maxiin. Toukokuussa 2021 Adil El Arbi and Bilall Fallah palkattiin elokuvan ohjaajiksi sekä Kristin Burr tuottajaksi. Heinäkuussa Leslie Grace valittiin Barbara Gordonin / Batgirlin rooliin. Lokakuussa J. K. Simmonsin vahvistettiin palaavan James Gordonin rooliin, minkä lisäksi Jacob Scipio valittiin tuntemattomaan rooliin, ja Brendan Fraser valittiin näyttelemään Tulikärpästä. Joulukuussa Michael Keatonin paljastettiin palaavan The Flashissä esiintyvän vanhemman Bruce Waynen / Batmanin rooliin. Kuvaukset alkoivat Glasgow’ssa marraskuussa 2021. Batgirl oli tarkoitus julkaista HBO Maxissa vuonna 2022, mutta elokuussa 2022 ilmoitettiin, ettei elokuvaa julkaista missään muodossa. Sitä on kutsuttu yhdeksi kalleimmista perutuista elokuvatuotannoista: elokuva oli lähes valmis ja sen tuotantoon käytettiin 90 miljoonaa dollaria.
Zack Snyder, Man of Steelin, Batman v. Superman: Dawn of Justicen ja Justice Leaguen ohjaaja.
David Ayer, Suicide Squadin ohjaaja ja käsikirjoittaja
Patty Jenkins, Wonder Womanin ohjaaja.
James Wan, Aquamanin ohjaaja.
David F. Sandberg, elokuvan Shazam! ohjaaja.
James Gunn, The Suicide Squad: Suicide Missionin ohjaaja ja käsikirjoittaja.
Jaume Collet-Serra, Black Adamin ohjaaja.
Andy Muschietti, The Flashin ohjaaja.
Fabien Cool

| Henkilötiedot |
| --- | --- | --- |
Koko nimi: Fabien Cool
Syntymäaika: 29. elokuuta 1972
Syntymäpaikka: L’Isle-Adam, Ranska
Pelipaikka: Maalivahti
Pituus: 186 cm
Seura
Seura: AJ Auxerre
Pelinumero: 1
Seurat
| Vuodet | Seura | O (M) |
| 1992-1993   1993-1994   1994-2007 | AJ Auxerre   FC Gueugnon   AJ Auxerre | 0 (0)   2 (0)   351 (0) |
 Seurajoukkueuran tilastot kattavat vain kansalliset sarjat, päivitetty 19. toukokuuta 2007.
Fabien Cool (s. 29. elokuuta 1972, L’Isle-Adam) on ranskalainen jalkapallomaalivahti, joka on edustanut lähes koko uransa AJ Auxerrea Ranskan liigassa. Toukokuussa 2007 Cool ilmoitti lopettavansa uransa päättyvään kauteen.
Ura

1992-1993  AJ Auxerre
1993-1994  FC Gueugnon (laina)
1994-2007  AJ Auxerre
Saavutukset

Ranskan liigamestaruus 1996 (AJ Auxerre)
Ranskan cupin voitto 1996, 2003 ja 2005 (AJ Auxerre)
From Ashes to New

| From Ashes to New |
| --- | --- |
 Yhtye esiintymässä Rock im Parkissa vuonna 2016.
Tiedot
Toiminnassa:  2014–
Tyylilaji:  nu metal, rap metal, rap rock, alternative metal
Laulukieli:  englanti
Jäsenet:  Matt Brandyberry  Mat Madiro  Danny Case  Lance Dowdle
Levy-yhtiö:  Eleven Seven Music
Aiheesta muualla
Kotisivut
Infobox OKNimi-testi OK: 
From Ashes to New on yhdysvaltalainen rockyhtye, jonka musiikissa voi kuulla vaikutteita myös nu metallista ja alternative metallista. Yhtye perustettiin elokuussa 2013. Se julkaisi ensimmäisen EP:nsä samana vuonna. Seuraava EP ilmestyi vuonna 2015 Eleven Seven Musicin kautta. Debyyttialbumi, Day One julkaistiin helmikuussa 2016.  Yhtyeen toinen albumi The Future julkaistiin huhtikuussa 2018.
Yhtye julkaissut kolmanen albumin, nimeltä Panic vuonna 2020. Neljäs ja toistaiseksi uusin albumi julkaistiin vuonna 2023.[lähde? ]
Diskografia > Studioalbumit

Day One (2016)
The Future (2018)
Panic (2020)
Blackout (2023)
Fernando López Miras

| Fernando López Miras |
| --- | --- |

Murcian aluejohtaja
 3. toukokuuta 2017 –  
Edeltäjä:  Pedro Antonio Sánchez
Murcian lakiasäätävän kokouksen jäsen
 2011–2014  
Henkilötiedot
Syntynyt: 4. lokakuuta 1983 (ikä 41) Lorca, Espanja
Tiedot
Puolue:  Kansanpuolue (PP)
Fernando López Miras (s. 4. lokakuuta 1983 Lorca) on espanjalainen Kansanpuolueen poliitikko ja Murcian itsehallintoalueen johtaja.
López Miras oli Murcian lakiasäätävän kokouksen (Asamblea Regional de Murcia) jäsen 2011–2014. Hän on ollut Banco Español de Créditon ja Banco de Valencian johtaja.
López Miras on suorittanut oikeustieteen tutkinnon ja liiketoimintajohtamisen MBA-tutkinnon.
Focus Entertainment

| Focus Entertainment |
| --- | --- |

Osake:  Euronext: ALFOC
ISIN:  FR0012419307
Perustettu:  1996
Kotipaikka:  Pariisi, Ranska
Toimiala:  videopeliteollisuus
Kotisivu:  focus-home.com
Infobox OKVirheellinen NIMI-arvo: 
Focus Entertainment (aiemmin Focus Home Interactive) on ranskalainen videopelien julkaisija, joka on perustettu vuonna 1996. Nimi muuttui syyskuussa 2021.
Historia

Vuonna 2020 Focus osti Deck 13 -yrityksen 7,1 miljoonan euron hinnalla.
Vuonna 2021 yhtiö osti Streum On Studion. Samana vuonna Focus osti Dotemun 38,5 miljoonan euron hinnalla.
Pelit

Yhtiö on julkaissut muun muassa Cities XL -kaupunginrakennusimulaattoria, Styx-sarjan hiiviskelypelejä sekä Wargame-strategiapelejä. Yhtiö julkaisee myös Farming Simulator -sarjaa.
Vuonna 2017 yhtiö kertoi sopineensa Asobo Studion kanssa tulevan pelin The Plague kehittämisestä. Myöhemmin pelin nimeksi kerrottiin A Plague Tale: Innocence pelivideon julkaisun yhteydessä.
Yhtiö on julkaissut Deck 13 -yrityksen kehittämän pelin The Surge vuonna 2017.
Aiheesta muualla

Yrityksen profiili MobyGamesissä (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Focus Home Interactive
Käännös suomeksi
Felix Callander

| Henkilötiedot |
| --- | --- | --- | --- |
Koko nimi: Felix Callander
Syntymäaika: 15. lokakuuta 1998 (ikä 25)
Syntymäpaikka: ,  Norja
Pelipaikka: Hyökkääjä
Pituus: 183 cm
Lempinimi: Northug
Seura
Seura:  IFK Vänersborg
Junioriseurat
: Røa IL
Seurat
| Vuodet | Seura | O | (M) |
| –2014 |  Stabaek IF | – | (–) |
| 2014–2016 |  Sandvikens AIK | – | (–) |
| 2017 |  Peace & Love City | – | (–) |
| 2017 |  IFK Kungälv | – | (–) |
| 2017– |  IFK Vänersborg | – | (–) |
| Yhteensä | Yhteensä | – | (–) |
Maajoukkue
| 2016– |  Norja | – | (–) |
 Seurajoukkueuran tilastot kattavat vain kansalliset sarjat, päivitetty 5. helmikuuta 2019.  Maajoukkueuran tilastot päivitetty 5. helmikuuta 2019.
Felix Callander (s. 15. lokakuuta 1998 s. Söderfors) on norjalainen jääpalloilija. Hän edustaa Ruotsin Elitserienissä pelaavaa IFK Vänersborg:ia.
Saavutukset

Maajoukkueessa
Kolmet MM-kisat: 2017, 2018 ja 2019
Henkilökohtaisesti
Vuoden 2019 MM-kisojen maalikuningas 17 maalilla.
FC Wacker Innsbruck (2002)

FC Wacker Innsbruck on vuonna 2002 perustettu itävaltalainen jalkapalloseura Innsbruckista Tirolista. Seura pelaa kotiottelunsa Tivoli Neulla. Kaudella 2018–2019 seura pelaa maan korkeimmalla sarjatasolla Bundesliigassa.
Historia

FC Wacker Innsbruck on perustettu vuonna 2002 jatkamaan konkurssiin menneen FC Tirol Innsbruckin toimintaa. Alun perin seuran nimi oli FC Wacker Tirol. Virallisesti seura on kuitenkin eri organisaatio, eikä Tirol Innsbruckin meriittejä lasketa uuden seuran meriitteihin. Wacker Tirol aloitti kolmannella sarjatasolla Regionalligassa, jonka se voitti keväällä 2003. Wacker Tirolin hyvä menestys jatkui myös Erste Ligassa kaudella 2003/04 ja seura nousi Bundesliigaan sarjan voittajana. Ensimmäisellä kaudella seura sijoittui kuudenneksi, mutta vajosi tämän jälkeen putoamiskamppailuun. Kaudella 2006/07 seura vältti putoamisen vain Grazer AK:n konkurssin vuoksi. Seuraavalla kaudella nimeään FC Wacker Innsbruckiksi vaihtanut seura ei kuitenkaan pelastunut, vaan putosi takaisin Erste Ligaan.
FC Wacker Innsbruck pelasi Erste Ligassa kaksi kautta, kunnes nousi sarjan voittajana takaisin liigaan kauden 2009/10 päätteeksi.
Saavutukset

Erste Liga (2): 2004, 2010
Entisiä päävalmentajia

Michael Streiter 2002-2003
Helmut Kraft 2003-2004, 2007-2008
Stanislav Tšertšesov 2004-2006
František Straka 2006-2007
Lars Søndergaard 6-10/2007
Karl Daxbacher 1/2017-3/2019
Aiheesta muualla

Virallinen kotisivu (saksaksi)
Fodelia

| Fodelia Oyj |
| --- | --- |

Tunnuslause:  Kotimaista kasvuvoimaa
Yritysmuoto:  julkinen osakeyhtiö
Osake:  OMXH: FODELIA
Perustettu:  2019
Toimitusjohtaja:  Mikko Tahkola
Puheenjohtaja:  Mikko Paso
Kotipaikka:  Pyhäntä, Suomi
Toimiala:  elintarviketeollisuus
Tuotteet:  elintarvikkeet, välipalatuotteet
Kotisivu:  www.fodelia.fi
Infobox OKVirheellinen NIMI-arvo: 
Fodelia Oyj on vuonna 2019 perustettu suomalainen holdingyhtiö, jonka portfolioon kuuluvat valmisruokavalmistaja Feelia ja välipalatuotteita valmistava Real Snacks. Fodelian juuret ovat Pohjois-Pohjanmaan Pyhännällä, jossa sijaitsevat myös tytäryhtiöiden tuotantolaitokset.
Fodelia tiedotti 28. lokakuuta 2019, että se suunnittelee listautumisantia ja osakkeidensa listaamista Helsingin pörssin First North -markkinapaikalle vuoden 2019 loppuun mennessä.
Liiketoiminta

Vuonna 2007 perustettu Feelia tuottaa valmisruokatuotteita, kuten keittoja, laatikoita ja pataruokia muun muassa julkisen ja yksityisen sektorin ammattikeittiöille, kauppojen ruokapalvelupisteisiin sekä suoraan kuluttajille. Asiakkaita ovat muun muassa kunnat, hoivayhtiöt, ravintolat, kaupat, kahvilat ja kotitaloudet. Suomen lisäksi Feelia toimii myös Ruotsin-markkinoilla.
Vuonna 2001 perustettu Real Snacks on Suomen mantereen ainoa perunalastutehdas, ja se valmistaa myös kaura- ja maissisnackseja kotimarkkinoille ja vientiin. Perunalastuissaan Real Snacks käyttää vain suomalaista perunaa, jonka se hankkii lähialueen sopimusviljelijöiltä. Myös gluteenittomien, vähemmän rasvaa ja enemmän kuitua sisältävien kaurasnacksien puhdaskaura tulee Suomesta. Real Snacksin kaurapohjaiset Oatis-sipsit ovat kiinnostaneet suuria kansainvälisiä kaupan toimijoita: vuoden 2019 alussa ne tulivat myyntiin muun muassa 300:ssa Sainsbury’s -ketjun kaupassa Britanniassa. Real Snacksin liikevaihdosta noin kolmannes tulee omien brändien myynnistä ja noin kaksi kolmannesta kaupan omien merkkien valmistuksesta. Vuonna 2018 noin 12 prosenttia Real Snacksin liikevaihdosta tuli viennistä. Merkittävimpiä vientimarkkinoita ovat Ruotsi, Iso-Britannia, Venäjä, Espanja, Liettua, Viro, Saksa ja Tanska.
Historia

Fodelian juuret ovat Pohjois-Pohjamaan Pyhännällä, siellä toimivat myös sen omistamien yritysten tuotantolaitokset.
Real Snacks Oy perustettiin vuonna 2001, kun vuonna 1979 toimintansa aloittanut Pyhännän Einestuotanto siirtyy Raisiolta uuteen omistukseen. Alkuun liiketoiminnan pääpaino on kaupan omien snacks-merkkien valmistuksessa. Real Snacks -tuotemerkkiperheen ensimmäiset tuotteet tuotiin suomalaisiin ruokakauppoihin vuoden 2005 aikana.
Feelia perustettiin vuonna 2007 Pyhännälle tuottamaan kypsennettyä riisiä ja viljan jyviä leipomoiden raaka-aineiksi. Pyhännälle valmistui Feelian käyttöön uusi tehdas vuonna 2013. Vienti Ruotsiin alkoi vuonna 2017, jolloin myös Feelian verkkokauppa avattiin.
Fodelia perustettiin 3. heinäkuuta 2019, ja Feelia sekä Real Snacks siirtyivät osakevaihdolla Fodelian 100-prosenttisesti omistamiksi tytäryhtiöiksi 9. elokuuta 2019. Fodelia tiedotti 28. lokakuuta 2019, että se suunnittelee listautumisantia ja osakkeidensa listaamista Helsingin pörssin First North -markkinapaikalle vuoden 2019 loppuun mennessä.
Aiheesta muualla

Fodelia
Feldman

Feldman voi viitata seuraaviin henkilöihin:
Andrea Feldman (1948–1972), näyttelijä
Barbara Monk Feldman (s. 1953), kanadalainen säveltäjä
Charles K. Feldman (1904–1968), elokuvatuottaja
Corey Feldman (s. 1971), näyttelijä
Deborah Feldman (s. 1986), amerikanjuutalainen kirjailija
Eric Drew Feldman, muusikko
Harvey Feldman (1931–2009), diplomaatti
Krystyna Feldman (1916–2007), näyttelijä
Mark Feldman (s. 1955), jazzviulisti
Marty Feldman (1934–1982), näyttelijä
Michael Feldman, Michael Brandon (s. 1945), yhdysvaltalais-brittiläinen näyttelijä
Michael Feldman (s. 1949), radiopersoonallisuus
Morton Feldman (1926–1987), säveltäjä
Scott Feldman (s. 1983), baseballpelaaja
Tamara Feldman (s. 1980), näyttelijä
Tibor Feldman (s. 1947), näyttelijä
Victor Feldman (1934–1987), jazzmuusikko
| --- | --- |
: Tällä täsmennyssivulla luetellaan henkilöitä, joilla on sama sukunimi.
François Gérard

François Gérard, Antoine-Jean Gros’n maalaama muotokuva vuodelta 1790.
François Pascal Simon Gérard (4. toukokuuta 1770 Rooma, Kirkkovaltio – 11. tammikuuta 1837 Pariisi) oli ranskalainen taidemaalari, jonka työt edustavat uusklassista tyyliä. Hänet tunnetaan parhaiten Napoleonin ajan merkkihenkilöitä esittävistä muotokuvista sekä historiamaalauksista.
Gérardin isä oli Ranskan Vatikaanin-lähettiläs ja hänen äitinsä oli italialainen. Gérard varttui Roomassa, ja säilytti koko ikänsä kiinnostuksen italialaiseen maalaustaiteeseen. Hän asettui vuonna 1782 Pariisiin. Hän oli ensin kuvanveistäjä Augustin Pajoun ja sitten taidemaalari Jacques-Louis Davidin oppilaana ja vuodesta 1791 Davidin avustajana. Vuonna 1793 Gérard nimitettiin Davidin pyynnöstä Pariisin vallankumoustribunaalin jäseneksi, mutta hän ei ottanut osaa sen langettamiin kyseenalaisiin kuolemantuomioihin. Gérard työskenteli aluksi kirjojen kuvittajana, ja kuvitti muun muassa Vergiliuksen ja Jean Racinen teoksia. Hänen ensimmäinen näyttävämpi maalauksensa oli vuonna 1795 valmistunut Sokea Belisarius.
Gérardin ystävä, miniatyyrimaalari Jean-Baptiste Isabey auttoi häntä eteenpäin maalarinuralla. Gérardin vuonna 1796 Isabeysta maalaama muotokuva sekä vuonna 1798 Pariisin salongissa esillä ollut Cupido ja Psykhe tekivät tunnetuksi tyylin, jota monet tuon ajan taiteilijat pyrkivät jäljittelemään. Lahjakkaana maalarina ja miellyttävänä ihmisenä tunnettu Gérard onnistui tulemaan toimeen Ranskan kulloistenkin vallanpitäjien kanssa, niin jakobiinien kuin sittemmin Napoleoninkin.
Gérardin maalaama tunnettu muotokuva keisariksi kruunatusta Napoleonista. Teoksesta on useita versioita.
Napoleonin noustua valtaan Gérardista tuli Davidin tavoin keisarillisen hovin suosiosta nauttinut taiteilija. Napoleonin vallan aikana hän maalasi muun muassa tunnetun muotokuvan tämän puolisosta Joséphinesta (1799) sekä historiamaalauksen Austerlitzin taistelu (1808). Gérard maalasi myös kaksi muotokuvaa Napoleonista itsestään, ensin konsulina ja sitten keisarina, samoin kuin muotokuvia lukuisista Napoleonin marsalkoista ja hoviherroista sekä -naisista. Parhaiten hänet muistetaankin tuona aikana syntyneistä muotokuvista. Napoleonin kukistuttua Gérardista tuli kuningas Ludvig XVIII:n hovimaalari ja hän sai 1819 paronin arvon. Myös kuningas Kaarle X suosi Gérardia, joka sai maalata muun muassa vuonna 1830 valmistuneet Pariisin Panthéonin seinämaalaukset. Gérardin myöhäisiin vallanpitäjiä esittäviin historiamaalauksiin kuuluvat muun muassa Kaarle X:n kruunajaiset (1827) sekä Ludvig Filip vastaanottaa kuninkuuden Hôtel de villen luona. Kaukaisempaa Ranskan historiaa esittävistä teoksista mainittava on muun muassa Henrik IV:n saapuminen Pariisiin (1817).
Gérardin taiteen on katsottu muistuttavan monissa suhteissa tyyliltään Davidin töitä, mutta olevan niitä elegantimpia. Vaikka Gérardin historiallisia ja mytologisia aiheita käsitelleet maalaukset perustuivat Davidin uusklassismille, niissä vallitsee usein unenomainen tunnelma.
Aiheesta muualla

Kuvia tai muita tiedostoja aiheesta François Gérard Wikimedia Commonsissa
François Guizot

| François Guizot |
| --- | --- |

Ranskan pääministeri
 18. syyskuuta 1847 – 24. helmikuuta 1848  
Monarkki:  Ludvig Filip I
Edeltäjä:  Jean-de-Dieu Soult
Seuraaja:  Jacques-Charles Dupont de l’Eure
Henkilötiedot
Syntynyt: 4. lokakuuta 1787 Nîmes, Ranskan kuningaskunta
Kuollut: 12. syyskuuta 1874 (86 vuotta) Saint-Ouen-le-Pin, Ranskan kolmas tasavalta
Tiedot
Puolue:  Resistanssipuolue
 Nimikirjoitus
François Pierre Guillaume Guizot (4. lokakuuta 1787 Nîmes – 12. syyskuuta 1874 Saint-Ouen-le-Pin) oli ranskalainen poliitikko ja historioitsija.
Guizot varttui porvarillisessa, protestanttisessa perheessä. 1800-luvun ensimmäisen puoliskon aikana hän oli Ranskan merkittävimpiä poliitikkoja. Lisäksi hän oli ensimmäisiä protestantteja, joka kohosi Ranskassa merkittävään valtiolliseen asemaan.
Heinäkuun monarkian aikana Guizot oli konservatiivien johtaja. Vuosina 1832–1837 hän oli opetusministeri ja kirjoitti Guizot’n lain, joka takasi kaikille kansalaisille kirkosta riippumattoman peruskoulutuksen. Guizot valittiin vuonna 1836 Ranskan akatemiaan. Hän oli lyhyesti Englannissa suurlähettiläänä, ja palasi sitten Ranskaan ulkoministeriksi Jean-de-Dieu Soultin hallitukseen, jota Guizot käytännössä johti ikääntyneen Soltin rinnalla tai sijasta. Guizot oli oman hallituksensa johdossa vuosina 1847–1848. Hän joutui pääministerikaudellaan toistuvasti vastaamaan vaatimuksiin yleisen äänioikeuden voimaan saattamisesta. Guizot ei voinut siihen myöntyä, koska hän piti yleistä äänioikeutta anarkiaan verrattavana asiana.
Aikalaisten mielestä Guizot oli arvoituksellinen ja vaikeasti lähestyttävä henkilö. Hän uskoi järkeen, maltillisuuteen ja logiikkaan, joita hän pyrki noudattamaan myös politiikassaan. Hänen tyylinsä esiintyä oli kylmä ja eleetön, eikä hän saanut sillä ainakaan lisää suosiota. Kuuluisaksi on tullut Guizot’n tokaisu niille, jotka valittivat äänioikeuteen oikeuttaneen tulorajan olleen liian korkea: ”Rikastukaa!” Toisaalta hänen älykkyyttään arvostettiin: Adolphe Thiers totesi, että Guizot pystyy mihin tahansa. Guizot oli kuitenkin sokea näkemään sen, että jotkut hänet työtovereistaan olivat korruptoituneita. Nykyään tutkijat arvostavat hänen talouspolitiikkaansa, joka mahdollisti teollistumisen ja talouskasvun.
Aiheesta muualla

Kuvia tai muita tiedostoja aiheesta François Guizot Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Antoine-Louis-Claude Destutt de Tracy | Ranskan akatemian jäsen  Tuoli 40 1836–1874 | Seuraaja: Jean-Baptiste Dumas |
Focus Bikes

| Focus |
| --- | --- |

Kotipaikka:  Cloppenburg, Saksa
Toimiala:  polkupyörät
Tuotteet:  polkupyörät
Kotisivu:  www.focus-bikes.com
Infobox OKVirheellinen NIMI-arvo: 
Focus Bikes on saksalainen polkupyörävalmistaja. Yhtiön pääkonttori ja tehdas sijaitsevat Cloppenburgissa.
Historia

Cyclocrossin maailmanmestari Mike Kluge perusti yrityksen vuonna 1992 ja seuraavana vuonna yritys ryhtyi yhteistyöhön Derby Cycle Werken kanssa ja polkupyörien valmistus käynnistyi.
Vuonna 1994 esiteltyyn ensimmäiseen mallistoon kuuluu 6 erilaista maastopyörää. Seuraavana vuonna mallistoon lisättiin retkipyöriä ja vuonna maantiepyöriä. Vuonna 2006 yritys valmisti ensimmäiset hiilikuiturunkoiset pyöränsä.
Sponsorointi ja saavutukset

Vuonna 1993 Mike Kluge voitti Saksan mestaruuden ja sijoittui toiseksi maailmanmestaruuskilpailuissa käyttäen Focus-merkkistä pyörää.
Vuonna 1998 Jörg Arenz ajoi Focuksella ja voitti saksan cyclocrossmestaruuden.
Vuonna 2005 Hanka Kupfernagel voitti cyclocrossin maailmanmestaruuden Focus-pyörällä.
Vuonna 2008 neljä Focuksen sponsoroimaa pyöräilijää voitti Saksan mestaruudet cyclocrossissa, junioreissa, naisissa, alle 23-vuotiaissa ja elite-sarjassa.
Vuonna 2009 Focus oli Team Milramin sponsori ja vuosina 2010–2011 se s Katjušaa sekä pienempiä pyöräilyjoukkueita, kuten Team Jelly Bean ja Team NetApp. Focus oli myös vuoden 2010 Sveitsin ympäriajon virallinen sponsori.
Kaudella 2012 Focus toimi Acqua & Saponen sponsorina ja vuodesta 2013 eteenpäin se on sponsoroinut Ag2r-La Mondialea.
Aiheesta muualla

Yrityksen verkkosivusto
Kuvia tai muita tiedostoja aiheesta Focus Bikes Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Focus Bikes
Käännös suomeksi
F-luokka (hävittäjä)

| F-luokka |
| --- | --- |
 Luokkaan kuulunut HMS Fortune

Tekniset tiedot
Uppouma:  1 405 t (standardi) 1 901 t (kuormattu)
Pituus:  100,28 m (kokonaispituus) 99,3 m (vesiraja)
Leveys:  10,13 m
Syväys:  3,81 m
Koneteho:  36 000 hv
Nopeus:  36 solmua
Miehistöä:  145
Aseistus
Meritorjunta:  4 x QF 4,7" Mk IX -tykkiä 8 x 21" torpedoputkea
Ilmatorjunta:  2 x Vickers .50" Mk III -ilmatorjuntakonekivääriä
F-luokka oli Britannian kuninkaallisen laivaston hävittäjäluokka. Luokan muodostivat vuoden 1932 laivasto-ohjelman hävittäjät ja ne olivat toisinto edeltäneestä E-luokasta. Alusten rakentaminen aloitettiin 1933 ja ne otettiin käyttöön 1935.
Aseistus

Alusten pääaseistuksena olivat 4,7 tuuman 45 kaliiperin QF Mk IX tykit, joilla kyettiin ampumaan 40 asteen korotuskulmalla. Alusten ilmatorjunta-aseistus oli kuitenkin puutteellinen muodostuen puolen tuuman konekivääreistä. Aluksilla oli kahdeksan kappaletta 21 tuuman torpedoputkea Mk IX torpedoiden laukaisemiseksi.
Propulsio

Luokan aluksiin asennettiin kolme Admiralty kolmirumpuista kattilaa, joihin kytkettiin kaksi vaiheiset Parsonsin turbiinit. HMS Fortunessa ja HMS Foxhoundissa oli Brown-Curtisin turbiinit.
Muutostyöt

Aluksille asennettiin 3 tuuman ilmatorjuntatykki ja yhdestä neljään kappaletta 20 mm ilmatorjuntatykkejä poistamalla neljä torpedoputkea. Lopulta edelleen palveluksessa olleista aluksista tehtiin saattuehävittäjiä, joiden aseistuksena oli kolme 4,7 tuuman tykkiä, kuusi 20 mm ilmatorjuntatykkiä, neljä 21 tuuman torpedoputkea, Hedgehog-sukellusveneentorjuntajärjestelmä ja 125 kappaletta syvyyspommeja.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Fame | Parsons Marine Steam Turbine Company, Wallsend | 5. heinäkuuta 1933 | 28. kesäkuuta 1934 | 26. huhtikuuta 1935 | Dominikaanisen tasavallan laivastolle helmikuussa 1949 Generalisimo |
| HMS Fearless | Cammell Laird and Company, Birkenhead | 17. maaliskuuta 1933 | 12. toukokuuta 1934 | 22. joulukuuta 1934 | uponnut 23. heinäkuuta 1941 |
| HMS Firedrake | Parsons | 5. heinäkuuta 1933 | 28. kesäkuuta 1934 | 30. toukokuuta 1935 | uponnut 16. joulukuuta 1942 |
| HMS Foresight | Cammell Laird | 21. heinäkuuta 1933 | 29. kesäkuuta 1934 | 15. toukokuuta 1935 | uponnut 12. elokuuta 1942 |
| HMS Forester | J. Samuel White and Company, Cowes | 15. toukokuuta 1933 | 28. kesäkuuta 1934 | 29. maaliskuuta 1935 | myyty romutettavaksi 22. tammikuuta 1946 ja romutettu kesäkuussa 1947 |
| HMS Fortune | John Brown and Company, Clydebank | 25. heinäkuuta 1933 | 29. elokuuta 1934 | 27. huhtikuuta 1935 | Kanadan laivastolle 31. toukokuuta 1943 HMCS Saskatchewan |
| HMS Foxhound | John Brown | 21. elokuuta 1933 | 12. lokakuuta 1934 | 6. kesäkuuta 1935 | Kanadan laivastolle 8. helmikuuta 1944 HMCS Qu'Appelle |
| HMS Fury | White | 19. toukokuuta 1933 | 10. syyskuuta 1934 | 18. toukokuuta 1935 | osunut miinaan 22. kesäkuuta 1944 romutettu 18. syyskuuta 1944 |
Laivueen johtaja

Kuninkaallisen laivaston perinteiden mukaisesti kuhunkin luokkaan rakennettiin myös laivueenjohtaja, joka oli hieman suurempi ja paremmilla viesti- ja johtamisjärjestelmillä varustettu. F-luokan laivueenjohtajana oli HMS Faulknor.
Rakennuttaja: Yarrow Shipbuilders Limited, Scotstoun
Laskettu vesille: 12. kesäkuuta 1934
Kohtalo: romutettu 1946
Uppouma: 1 460-1 495 t (standardi) ja 2 009-2 049 t (kuormattu)
Pituus: 104,54 m
Leveys: 10,29 m
Syväys: 3,81 m (myöh 4,04 m)
Voimanlähde: 2 vaihteiset Parsonin turbiinit kytkettynä kolmeen Amiraliteetin kolmirumpuiseen kattilaan tuottaen 38 000 hevosvoimaa
Huippunopeus: 36,75 solmua
Tankin koko: 471 litraa
Aseistus: 5 × QF 4,7" Mk IX -tykkiä, 8 × torpedoputkea
Miehistö: 175 henkeä
HMS Faulknoriin lisättiin sodan kuluessa 40 tonnia painolastia ja sen miehistön koko kasvoi 201 henkeen.
HMS Faulknorin aseistus oli sodan päättyessä kolme 4,7 tuuman tykkiä, 3 tuuman ilmatorjuntatykki, neliputkinen 2 naulan pompom, kuusi 20 mm ilmatorjuntatykkiä, kahdeksan 21 tuuman torpedoputkea ja 38 syvyyspommia.
Fenyylietyylimalonamidi

| Fenyylietyylimalonamidi |
| --- | --- |

Tunnisteet
Muut nimet:  2-Etyyli-2-fenyylimalonamidi
CAS-numero:  7206-76-0
PubChem CID:  23611
Ominaisuudet
Molekyylikaava:  C11H11N2O2
Moolimassa:  206.24 g/mol
Fenyylietyylimalonamidi (PEMA) on primidonin antikonvulsanttina toimiva metaboliitti, joskin sitä muodostuu primodin hajotessa paljon vähemmän kuin sen toista aktiivista metaboliittia: fenobarbitaalia.
Käännös suomeksi